Oporretara joan dira Bakarne eta Peru, eta Ane haien etxera sartzen da. Ureztatu egiten ditu baratzea eta arrosak. Bukatzen duenean, jakinminak bultzaturik eta aldi berean urduri, etxeko goiko pisura igotzen da, logeletara, Bakarnek ez baitizkio sekulan erakutsi. Goian estudioa den gelara sartu eta han dagoen ordenagailua pizten du, zalantzati. Bakarneren Facebookeko profila irekitzen du, eta lagun asko dituela ikusten du. Bakarneren nobioa izan zen Nestorren profilera sartu eta lagun izatea eskatzen dio. Urduri dago, baian kitzikatuta, gidoi baten barruan sentitzen baita.